[Video] Dís nou vir jou ŉ verkeersknoop!Skermgreep uit die video van die verkeersknoop op die 405 in Los Angeles (24 November 2016) Beeldmateriaal van ŉ verkeersknoop tydens Danksegging in Los Angeles, is reeds deur miljoene persone gekyk en word beskryf as moontlik die ergste verkneersknoop ooit in Kalifornië se geskiedenis. ABC7-nuuskanaal het die ongelooflike beeldmateriaal gepubliseer wat uit sy helikopter geneem is van die 405-snelweg, een van die besigste paaie in Amerika. Meer as 76 miljoen mense het binne ‘n paar uur na die video gekyk. Dennis John Depew het gepas kommentaar gelewer: “It’s called the 405 for a reason: It takes you ‘4 o’ 5’ hours to get anywhere.” Nog ŉ kommentator het dit vergelyk met rooi- en witbloedselletjies wat deur ŉ mens se are bruis. “Dis mooi om te sien, maar ek wil nie in dit wees nie,” het hy verduidelik. Die beeldmateriaal is geneem terwyl miljoene Amerikaners die strate, lughawens en treine ingevaar het om vir Dankseggings-vakansiedag by hul gesinne en geliefdes uit te kom. Minstens 49 miljoen Amerikaners reis na verwagting meer as 80 km, het Associated Press berig.